L 28/32
FI
Euroopan unionin virallinen lehti
31.1.2023
f) rauskut (Rajidae); g) samettipiikkihai (Scymnodon squamulosus); h) Selachimorpha-ylälahkon syvänmerenhait; i) piikkihai (Squalus acanthias).
9 jakso WC P F C -y l e i s s op i m u s a lu e
41 artikla Isosilmätonnikalan, keltaevätonnikalan, boniitin ja eteläisen Tyynenmeren valkotonnikalan kalastusta koskevat edellytykset 1.
Jäsenvaltioiden on varmistettava, että kurenuotta-aluksille, jotka pyytävät isosilmätonnikalaa (Thunnus obesus), keltaevätonnikalaa (Thunnus albacares) ja boniittia (Katsuwonus pelamis) siinä osassa WCPFC-yleissopimusaluetta, joka sijaitsee leveyspiirien 20° N ja 20° S välillä aavalla merellä, myönnetään enintään 403 kalastuspäivää. 2.
Unionin kalastusalukset eivät saa pyytää eteläisen Tyynenmeren valkotonnikalaa (Thunnus alalunga) WCPFC-yleissopi­ musalueella leveyspiirin 20° S eteläpuolella. 3.
Jäsenvaltioiden on varmistettava, että vuonna 2023 pitkäsiima-aluksilla kalastetut isosilmätonnikalan (Thunnus obesus) saaliit eivät ylitä liitteessä I G olevassa taulukossa esitettyjä rajoja.
42 artikla Kalojen yhteenkokoamiseen käytettävillä välineillä harjoitettavan kalastuksen hallinnointi 1.
WCPFC-yleissopimusalueen osassa, joka sijaitsee leveyspiirien 20° N ja 20° S välisellä alueella, kurenuotta-aluksilla ei saa ottaa käyttöön tai huoltaa kalojen yhteenkokoamiseen käytettäviä välineitä eikä laskea verkkoja niiden lähelle 1 päivän heinäkuuta 2023 klo 00.00 ja 30 päivän syyskuuta 2023 klo 24.00 välisenä aikana. 2.
Edellä 1 kohdassa tarkoitetun kiellon lisäksi kielletään verkkojen laskeminen kalojen yhteenkokoamiseen käytettävien välineiden lähelle WCPFC-yleissopimusalueen aavalla merellä sijaitsevalla leveyspiirien 20° N ja 20° S välisellä alueella kahden lisäkuukauden aikana: joko 1 päivän huhtikuuta 2023 klo 00.00 ja 31 päivän toukokuuta 2023 klo 24.00 välisenä aikana tai 1 päivän marraskuuta 2023 klo 00.00 ja 31 päivän joulukuuta 2023 klo 24.00 välisenä aikana. 3.
Kunkin asianomaisen jäsenvaltion on määritettävä, mitä 2 kohdassa tarkoitetuista kalastuskieltokausista sovelletaan sen lipun alla purjehtiviin kurenuotta-aluksiin.
Jäsenvaltioiden on ilmoitettava komissiolle valittu kalastuskieltokausi viimeistään 15 päivänä helmikuuta 2023.
Komissio ilmoittaa WCPFC:n sihteeristölle jäsenvaltioiden valitsemat kalastuskieltokaudet ennen 1 päivää maaliskuuta 2023. 4.
Kunkin jäsenvaltion on varmistettava, ettei mikään niiden kurenuotta-aluksista käytä merellä millään hetkellä yli 350:tä kalojen yhteenkokoamiseen käytettävää, aktivoiduilla paikannuspoijuilla varustettua välinettä.
Poijut voidaan aktivoida ainoastaan kurenuotta-aluksella.
43 artikla Miekkakalan kalastukseen luvan saaneiden unionin kalastusalusten enimmäismäärä WCPFC-yleissopimusalueella linjan 20° S eteläpuolella sijaitsevilla alueilla miekkakalan (Xiphias gladius) kalastukseen luvan saaneiden unionin kalastusalusten enimmäismäärä vahvistetaan liitteessä IX.